[bookmark: _Hlk138072910]Na temelju Odluke o raspisivanju javnih natječaja za davanje u zakup poslovnih prostora Klasa: 372-02/26-01/4, Ur.broj: 2186-13-2-02-26-1 od 30.06.2026. godine i Suglasnosti Ministarstva kulture i medija, Klasa: 402-01/25-03/0055, Ur.broj: 532-02-04-01/3-26-15 od 24. 06. 2026. godine, Dvor Trakošćan objavljuje

J A V N I  N A T J E Č A J 
za davanje u zakup javne površine za štandove 
na Trgu tradicijskih obrta

1. Raspisuje se javni natječaj za davanje u zakup:
- javne površine za štandove na Trgu tradicijskih obrta Dvora Trakošćan, k.č.br. 8583, k.o. Trakošćan radi obavljanja turističke i/ili trgovačke djelatnosti kao što su: prodaja suvenira, umjetnina, antikviteta, pružanje turističkih informacija i usluga, prodaja tradicijskih proizvoda, prodaja prehrambenih tradicijskih proizvoda iz ponude vlastitog OPG-a i sl., a koji se po specifikacijama mogu smatrati tradicijskom ponudom. 
2. Ponuditelji mogu podnositi ponude za zakup javne površine broj 1, 2, 3, i 4  prema priloženoj skici, s time da se za:
- javne površine broj: 1, 2, i 4  podnose ponude radi obavljanja turističke i/ili trgovačke  djelatnosti kao što su: prodaja suvenira, antikviteta, pružanje turističkih informacija i usluga, prodaja tradicijskih proizvoda, prodaja prehrambenih tradicijskih proizvoda iz ponude vlastitog OPG-a i slično,
- javnu površinu broj 3 podnose ponude radi obavljanja djelatnosti izrade i/ili prodaje umjetnina,
Prednost se daje ponuditeljima čiji su proizvodi ( predmeti, rukotvorine ili gastronomski specijaliteti) pod zaštitom UNESCO-a, kao dio nematerijalne kulturne baštine.   
3. Svaki ponuditelj može podnijeti ponudu samo za jednu javnu površinu. 
4. Početni iznos mjesečne zakupnine za javne površine broj 1,2,3 i 4  iznosi 120,00 eura bez PDV-a. 

5. Pravo podnošenja ponude imaju fizičke osobe, obrtnici, obiteljska poljoprivredna gospodarstva, udruge i sl., te pravne osobe registrirane u Republici Hrvatskoj, odnosno s registriranom podružnicom u Republici Hrvatskoj. 
6. Zakupodavac ne odgovara za ishođenje dozvola i/ili uvjerenja nadležnih tijela za obavljanje djelatnosti koju će ponuditelj obavljati na zakupljenoj javnoj površini.
7. Ponuda za zakup podnosi se na prijavnom obrascu i mora sadržavati: 
- broj javne površine prema skici za koju se podnosi ponuda
- ime i prezime ponuditelja, naziv obrta, prebivalište/sjedište, OIB (za fizičke osobe – obrtnike, obiteljska poljoprivredna gospodarstva), odnosno naziv trgovačkog društva sa adresom sjedišta, OIB (za pravne osobe), adresu elektroničke pošte i broj telefona radi kontakta,
- djelatnost/namjenu koju će ponuditelj obavljati na javnoj površini za koji podnosi ponudu
- ponuđeni iznos mjesečne zakupnine u eurima bez PDV-a koji ne smije biti niži od početnog iznosa navedenog u javnom natječaju
 - presliku osobne iskaznice (za podnositelje fizičke osobe uključujući fizičke osobe koje imaju registrirani obrt ili obavljaju samostalnu profesionalnu djelatnost),
- presliku izvatka ili rješenja iz odgovarajućeg registra ne starijeg od 30 (slovima: trideset) dana na dan otvaranja ponuda iz kojeg mora biti vidljivo da je ponuditelj ovlašten obavljati djelatnost koja je oglašena (sudski/obrtni registar ili drugi odgovarajući upisnik),
- potvrdu izdanu od Ministarstva financija – Porezne uprave o stanju poreznog duga ponuditelja, ne stariju od 15 (slovima: petnaest) dana na dan otvaranja ponuda, u izvorniku, preslici ili elektronskom zapisu
- potvrdu/dokaz o zaštiti,  ukoliko ponuditelj nudi predmete koji su na listi UNESCO-a  

8. Krajnji rok za dostavu ponuda je 10.07.2026. godine do 11:00 sati bez obzira na način dostave.
9. Neće se razmatrati slijedeće ponude: 
· ponude zaprimljene nakon isteka roka za podnošenje ponuda naznačenog u javnom natječaju,
· ponude koje nisu u skladu s uvjetima javnog natječaja,
· nepotpune ponude koje ne sadrže dokumente i podatke sukladno javnom natječaju,
· ponude fizičkih osoba koje imaju registrirani obrt ili obavljaju samostalnu profesionalnu djelatnost te pravnih osoba koje su dužnici po osnovi javnih davanja o kojima službenu evidenciju vodi Ministarstvo financija – Porezna uprava, osim ako je sukladno posebnim propisima odobrena odgoda plaćanja navedenih obveza, pod uvjetom da se pridržavaju odobrenih rokova plaćanja,
· ponude fizičkih osoba koje imaju registrirani obrt ili obavljaju samostalnu profesionalnu djelatnost i pravnih osoba nad kojima je pokrenut postupak predstečaja (a nije doneseno rješenje kojim se potvrđuje predstečajni sporazum), stečaja ili likvidacije u trenutku donošenja odluke o odabiru najpovoljnijeg ponuditelja,
· ponude fizičkih i pravnih osoba koje su dužnici s osnove korištenja nekretnina u vlasništvu Dvora Trakošćan, o čemu evidenciju vodi računovodstvo Dvora Trakošćan
· ponude pravnih osoba čiji je osnivač i/ili zakonski zastupnik (ovlaštena osoba za zastupanje pravne osobe) ujedno i osnivač i/ili zakonski zastupnik (ovlaštena osoba za zastupanje pravne osobe) zakupnika, odnosno korisnika koji ima evidentirano dospjelo dugovanje s osnove korištenja nekretnina u vlasništvu Dvora Trakošćan o čemu evidenciju vodi računovodstvo Dvora Trakošćan.

10. Otvaranje ponuda nije javno.

11. Ukoliko dva ili više ponuditelja podnesu ponude za istu javnu površinu, a ispunjavaju uvjete ovog javnog natječaja, sklopit će se ugovor s onim ponuditeljem čiji proizvodi imaju zaštitu UNESCO-a kao dijela nematerijalne kulturne baštine.
12. Ukoliko dva ili više ponuditelja podnesu ponude za istu javnu površinu, a ispunjavaju uvjete ovog javnog natječaja, sklopit će se ugovor s onim ponuditeljem koji ponudi viši iznos mjesečne zakupnine.
Ukoliko dva ili više ponuditelja podnesu ponudu za istu javnu površinu i u istom iznosu mjesečne zakupnine, sklopit će se ugovor s onim ponuditeljem čija je ponuda ranije zaprimljena.
13. U slučajevima iz točaka 11. i 12. Ponuditeljima koji su dostavili ponude za javne površine, a nisu odabrani za sklapanje ugovora, ukoliko raspoloživi prostor nije popunjen, ponudit će se da u zadanom roku dostave nove ponude za preostale slobodne javne površine.
14. Natječaj se provodi do popunjavanja svih javnih površina, odnosno ukoliko u prvoj fazi prikupljanja ponuda do 10.07.2026. godine nisu popunjene sve javne površine, za preostale slobodne javne površine može se podnijeti ponuda koja sadržava sve stavke iz točke 7. ovog javnog natječaja najranije prvi dan od dana objave Obavijesti o preostalim slobodnim javnim površinama.
Obavijest o preostalim slobodnim javnim površinama za koje je moguće podnijeti ponudu, objavljivat će se na službenoj web stranici Dvora Trakošćan. 
Ugovor će se sklopiti s ponuditeljem koji prvi dostavi ponudu za određenu javnu površinu sukladno odredbama ove točke javnog natječaja.
15. Pregled prostora moguć je uz prethodnu najavu u upravi Dvora Trakošćan 
16. Ponude se podnose neposredno ili preporučeno poštom s povratnicom na adresu: DVOR TRAKOŠĆAN, TRAKOŠĆAN 4, 42250 LEPOGLAVA, u zatvorenoj omotnici na kojoj mora biti naznačeno: „Ponuda za sudjelovanje u javnom natječaju za zakup javne površine za štand – ne otvarati“.
17. Odluka o odabiru objaviti će se na internetskoj stranici Dvora Trakošćan te će se dostaviti najpovoljnijim ponuditeljima na adresu elektroničke pošte navedene u prijavnom obrascu, u roku od 8 dana od isteka roka za dostavu ponuda. 
18. Ugovor o zakupu sklapa se na rok od 1 godine.	
19. Planirani početak zakupa je 01.08.2026. godine 
20. Javna površina predaje se zakupniku u zatečenom stanju.
21. Plaćanje zakupnine za javne površine plaća se mjesečno do 10-og u mjesecu, za tekući mjesec  Zakupnik je dužan zakupninu plaćati od dana zaključenja ugovora o zakupu. Ostali uvjeti vezani uz plaćanje će se regulirati Ugovorom o zakupu. 

Na ponuđeni iznos zakupnine obračunava se PDV, temeljem Zakona o porezu na dodanu vrijednost (Narodne novine 73/13, 99/13, 148/13, 153/13, 143/14, 115/16, 106/18, 121/19, 138/20, 39/22, 113/22, 33/23, 114/23, 35/24).

22. Dvor Trakošćan zadržava pravo raskida Ugovora o zakupu bez navođenja razloga.
23. Podnošenjem ponude ponuditelj je izričito suglasan da Dvor Trakošćan može prikupljati, koristiti i dalje obrađivati date podatke u svrhu provedbe postupka javnog prikupljanja ponuda i sklapanja ugovora, sukladno propisima o zaštiti osobnih podataka.

KLASA: 372-02/26-01/4
URBROJ: 2186-13-2-02-26-2


Trakošćan, 30. lipnja 2026. godine



Dvor Trakošćan














Prilozi:
1. Skica javnih površina na Trgu tradicijskih obrta po brojevima
2. Prijavni obrazac

